Наводничий Виталий Марк и къуэр
Хьэлъэу куэдрэ сымэджа нэужь илъэс 86-м иту 2018 гъэм щIышылэм и 12-м дунейм ехыжащ шынагъуэншагъэмкIэ органхэм я ветеран, отставкэм щыIэ генерал-майор Наводничий Виталий Марк и къуэр.
Абы и гъащIэ псор хуигъэпсащ Хэкум и сэбэп зыхэлъхэм телэжьэным. КПСС-м и ЦК-м и Парт школ нэхъыщхьэу Москва дэтам телевиденэм и лэжьакIуэхэмкIэ и факультетыр 1966 гъэм къиуха нэужь Наводничий Виталий Къэбэрдей-Балъкъэрым телевиденэмкIэ и студием щылажьэу хуежьащ, иужькIэ партым и Налшык къалэ комитетым идеологиемкIэ и къудамэм и унафэщIу ягъэуври, ипэжыпIэкIэ республикэм и цIыхубэ хъыбарегъащIэ IуэхущIапIэхэм я лэжьыгъэм и къызэгъэпэщакIуэхэм ящыщ зыуэ екIуэкIащ. КГБ-м и курс нэхъыщхьэхэр 1969 гъэм къиухри, хуэунэтIауэ Къэбэрдей-Балъкъэр АССР-м ШынагъуэншагъэмкIэ и къэрал комитетым и унафэщIым кадрхэмкIэ и дэIэпыкъуэгъуу ягъэуващ. 1982 гъэм щегъэжьауэ 1991 гъэм нэсыху Куржы Республикэм и КГБ-м къулыкъу щрихьэкIащ. 1991 гъэм Къэбэрдей-Балъкъэр АССР-м и КГБ-м и унафэщIу ягъэуври, а къулыкъум 1993 гъэм и мазаем нэсыху тетащ.
Псэуху ар шынагъуэншагъэмкIэ органхэм я лэжьакIуэ ныбжьыщIэхэм я чэнджэщэгъуу щытащ икIи куэд зэфIигъэкIащ япэ ита щIэблэхэм я хабзэ гъуэзэджэхэм иджырей лэжьакIуэхэр щIэпIыкIыным, ахэр Хэкум хуэпэжу гъэсэным хуэунэтIауэ.
Зыпэрыта къулыкъум ехъулIэныгъэ пыухыкIа-хэр къызэрыщихьам папщIэ Наводничий Виталий Марк и къуэм Правитель-ствэм, ведомствэм, жылагъуэ зэгухьэныгъэхэм я наградэ куэд къратащ. Виталий Марк и къуэр дэр папщIэ сыт щыгъуи щытынущ IэщIагъэм псэ- емыблэжу хуэпэжыным, цIыхугъэм я щапхъэу.
Наводничий Виталий Марк и къуэр дэ зэи дигу ихункъым.
КIуэкIуэ Ю. А., Егоровэ Т. Б., Мусуков А. ТI., Къуэдзокъуэ М. М., Канунников В. А.,
Абдуллаев М. К., Алэкъей А. М., Беппаев М. А., Берд Хь. А., Битокъу В. М.,
Бозий Н. М., Вэрокъуэ В. Хъ., Воронин С. В., Геляхов А. С., Губин Г. С., Жаным Р. М.,
Жариков О. О., Зумакулов Б. М., Къэзанш Л. Б., Къардэн М. Н., Къэрмокъуэ Хь. М.,
Кебеков В. С., Къумахуэ М. Л., Лыхь М. М., Мэзыхьэ Б. Б., Макитов М. Б., Нэхущ З. А.,
Пащты Б. С., Ромашкин И. К., Сэхъурокъуэ Хь. Хь., Тау П. КI., Тату Къ. Б.,
Устэ В. Хь., Федченкэ Л. М., Хьэщхъуэжь А. Б., Шыхъуэбахъуэ М. Хь., Щоджэн Хь. А.
